Backlund kuului ikäkausimaajoukkueiden vakionimiin. Hän pelasi alle 18-vuotiaiden MM-kilpailuissa vuosina 2006 ja 2007. Vuonna 2007 Backlund voitti pronssia ja hän voitti turnauksen maalipörssin kuudella osumallaan. Backlund pelasi alle 20-vuotiaiden MM-kilpailuissa vuosina 2008 ja 2009. Hän voitti molemmista hopeaa. Backlund oli vuoden 2009 kisoissa Ruotsin paras maalintekijä viidellä osumallaan.